**НАРОДНО ЧИТАЛИЩЕ „ИВАН ВАЗОВ 1911”**

**С. БЪРЗИЯ, ОБЩ. БЕРКОВИЦА**

**ДОКЛАД ЗА ДЕЙНОСТТА ПРЕЗ 2023Г.**

 Читалище „Иван Вазов 1911” е организация с разнообразна дейност.

Читалищната дейност – работата на читалището е насочена към развитие на традиционна художествена култура, запазване и пресъздаване на обичаи, празници, подпомагане на самодейно художествено творчество, библиотечна дейност, организиране на дейности на открито за населението.

Основни дейности са:

Създаване и организация на работата на любителските колективи, провеждане на различни културни събития, тържества, концерти, изложби, участия в събори и фестивали за показване на резултатите от дейността на самодейните клубове.Други развлекателни събития с участие на гостуващи колективи и изпълнители на читалищната сцена.

Осигуряване на безплатна библиотечно-информационна дейност и услуги на населението.

Просторната библиотека е отворена за всеки посетител. Тя разполага с голям брой литература – художествена, отраслова, ученическа и научна.

На разположение на потребителите са 4 броя компютри.За най-малките посетители са подсигурени материали за рисуване и апликиране, а с помощта на мултимедия се радват на любими детски филми и песни.

В библиотеката се подготвя и рецитаторската група за предстоящи събития и изложби, като се използват материали от интернет и от фонда на библиотеката.

Друго от дейността на е сформираната работилница за изработване на мартеници, картички, украси и декорации.

Библиотеката се посещава от ученици от местното училище за провеждане на открити уроци и литературни четения.

Заетите книги през 2023г. са 94бр. и 23бр. други документи.

Читателите са 13бр., като от тях 7бр. до 14 години.

Общо посещенията в библиотеката са 106бр. за годината.

Придържайки се към културната програма, която е отворена и може да се допълва, през 2023г са проведени следните мероприятия.

**М.Януари**

- „Бабин ден” – пресъздаване на обичая „поливане” от самодейците, изява на певчески и танцови групи и общоселско увеселение.

**М. Февруари**

- „Обесването на Васил Левски”- рецитал „Живот и дело”

- „Трифон зарезан” – традиционен празник, който включва обичая зарязване на лоза.

- Работилница за мартеници и украсяване на дърветата пред читалището

**М. Март**

- Баба Марта” – раздаване на изработените мартеници.

- 3 март – Национален празник, отбелязан с литературно-музикална програма и поднасяне на цветя.

- 8 март – поздрав към дамите с кратка програма

- 20 март – ден на детската книга – облечени като литературни герои, деца се потопиха в света на приказките.

**М. Април**

- Седмици на четенето – четене и разказване на приказки на и от деца.

- Концерт по случай 85 години училище и 185 години училищна дейност в Бързия

- „Лазаровден”- на великденският кът пред читалището се събраха лазарки след което тръгнаха из селото да пеят и благославят за настъпващите великденски празници.

**М. Май**

- 24 май – Ден на славянската писменост и култура- рецитал

**М. Юни**

- Ден на детето – игри на открито

- Участие на ФГ „Дервент” в годишен концерт в Берковица

- Ден на Ботев – изложба

- 5 юни – ФГ „Дервент” на участие във МФФ „Цветна плетеница” – Бухово

- 11 юни – ФГ „Дервент” на участие във ФС „Свидня” – Общ. Георги Дамяново

- 24 юни – „Еньовден”. Рано сутринта група самодейци набраха билки и оплетоха венец, през който всеки да мине за здраве.

- 25 юни – ФГ „Дервент” взе участие във фестивал „Жива Вода” пещера Венеца, общ. Димово.

**М. Август**

- Провеждане на ФС „Богородица в Бързия”. Тази година участие взеха 170 самодейци от различни групи и възрасти.

**М. Септември**

-2 септември-ФГ „Дервент” участва във фестивал на местните храни, обичаи и занаяти, организиран от МИГ Берковица - Годеч. Представени бяха традиционни за нашето село храни и автентични хора.

- 3 септември- На сцената на читалището бе представен спектакълът „Легендите на Вършец оживяват”.

- 6 септември – Съединението на България – в библиотеката бе представена презентация.

- Участие на ФГ „Дервент” в празника на Община Берковица

- 25 септември – Независимостта на България – презентация

- 30 септември – Представена бе възстановка на исторически събития от междусъюзническата война и ФГ „ Дервент” също взе участие в мероприятието.

**М. Ноември**

- 1 ноември-„Ден на Будителите” – подредена изложба в читалището

- 21 „Ден на християнското семейство”- кулинарна изложба

**М. Декември**

- 20 декември- концерт организиран то Гергана Михайлова /акордеонист/, в който се включиха танцьорите от ФГ „Дервент”

-24 декември- коледно тържество-Дядо Коледа и Снежанка зарадваха децата със забавни игри и подаръци, подсигурени от читалището.

- украсяване на елха и запалване на коледните светлини.

Нашето читалище се е утвърдило като място за развитие на творческа дейност и комуникация на населението от всички възрасти, независимо от техните възгледи и интереси.

Дейностите в читалището помагат на населението не само да обогати свободното си време и да развие творчески способности, но и да направи възможно постигането на определени резултати.

Благодарение на читалището и на самодейците се организират и провеждат празници, пресъздават се обичаи и традиции.

Танцовата група с хореограф Димитринка Иванова има богат репертоар от хора и взима активно участие в културния живот на селото.

Красотата на българският фолклор и пъстротата на народните носии създават голямо вълнение както в танцьорите, така и в публиката.

Развитието на традиционната култура и опазване на културното наследство остават приоритет на нашето читалище.

21.03.2024г. Изготвил:

 /Галя Поплалова-секретар/